**Приложение № 5 към чл. 4, ал. 1** от Наредбата за условията и реда за извършване на оценка на въздействието върху околната среда

**ДО**

**ДИРЕКТОРА НА РИОСВ - София**

**гр. София, 1618;**

**бул. Цар Борис III №136,**

**тел.**  [**02 940 6433**](https://www.google.com/search?q=%D1%80%D0%B8%D0%BE%D1%81%D0%B2+%D1%81%D0%BE%D1%84%D0%B8%D1%8F&rlz=1C1GCEV_en&oq=%D1%80%D0%B8%D0%BE%D1%81%D0%B2+&aqs=chrome.1.69i57j0l2j69i59j0l3j69i60.5986j0j4&sourceid=chrome&ie=UTF-8)

**УВЕДОМЛЕНИЕ**

**за инвестиционно предложение**

от

**ЕЛЕКТРОЕНЕРГИЕН СИСТЕМЕН ОПЕРАТОР ЕАД**, ЕИК 175201304

Пълен пощенски адрес: гр. София 1618, бул. „Цар Борис III” № 201

Телефон, факс и ел. поща (е-mail): тел: 02/9696802, факс: (02) 9626189, е-mail: eso@eso.bg

Изпълнителен директор на фирмата възложител: инж. Ангелин Цачев

Лице за контакти: инж. Дафинка Попова, тел.0882/901910, е-mail: d.popova@eso.bg

**УВАЖАЕМИ Г-Н / Г-ЖО ДИРЕКТОР,**

Уведомяваме Ви, че **ЕЛЕКТРОЕНЕРГИЕН СИСТЕМЕН ОПЕРАТОР ЕАД** има следното инвестиционно предложение:

**Изграждане на нова ВЛ 110 kV "Металургия-Негован"**

1.Резюме на предложението.

ВЛ 110 кV „Металургия” и ВЛ 110 кV „Негован” са съществуващи въздушни линии, които излизат от п/ст „Курило” на обща стълбовна линия, изградена със стоманорешетъчни стълбове за 110 кV тип „бъчва”, на които са окачени проводници марка АС-185 и едно м.з.въже марка С-70. На стълб №54А двете въздушни линии се разделят и продължават, съответно: ВЛ 110 кV „Металургия” - до п/ст „Казичене”, а ВЛ 110 кV „Негован” - до п/ст Хаджи Димитър.

Поради възникнала необходимост част от трасето на съществуващата двойна ВЛ 110 кV „Металургия-Негован” да се използва за „влизане” на новата ВЛ 110 кV „п/ст Курило - п/ст Металургична” в ОРУ 110 кV на п/ст „Курило” се налага изместване на ВЛ 110 кV „Металургия-Негован” в участъка от междустълбие стълб №14 – стълб №15 до п/ст „Курило”.

Инвестиционното предложение предвижда изграждане на линейни съоръжения на техническата инфраструктура за пренос на електроенергия в следния обхват:

Частично изместване на ВЛ110kV “Металургия – Негован“ в участъка от п/ст”Курило” до същ. ст. №14.

Трасето на изместване е проектирано за две тройки проводници тип АСО-400 и едно мълниезащитно въже тип OPGW, окачени на стомано-решетъчни стълбове болтова конструкция, с антикорозионна защита „горещо поцинковане”.

**2.** Описание на основните процеси.

Ще бъдат изградени 14 броя нови стълбове, използвани за изграждане на електропровод 110 kV и проектирани за две тройки фазови проводници марка АСО-400, болтова конструкция с предвидена антикорозионна защита чрез горещо поцинковане съгласно [БДС EN ISO 1461:2009](http://www.bds-bg.org/bg/standard/?natstandard_document_id=56569) или еквивалент.

За електропровода ще се използва проводник марка АСО-400 с електромеханични характеристики по БДС 1133-89.

Изолацията на електропровода ще се изпълни с полимерни изолатори.

Новото мълниезащитно въже с вградени оптични влакна ще бъде изградено от еднослоен стоманен алуминизиран проводник, в който има метална тръбичка с изтеглени в нея оптични влакна.

Стълбовете ще бъдат изпълнени с типови фундаменти за плоско фундиране категоризирани на 50% ВП и 100%ВП.

Трасето на ВЛ 110kV в разглеждания участък преминава през равнинен терен на територията на земеделски имоти в района на гр. Нови Искар.

Дължината на разглежданото трасе е 3,4км.

**3.** Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционното предложение няма връзка с други съществуващи и/или одобрени с устройствен или друг план дейности в обхвата на въздействие.

Основният разрешителен режим, имащ отношение към реализацията на инвестиционното предложение, е свързан с получаването на разрешение за строеж, съгласно действащата в страната нормативна база, а именно Закона за устройство на територията и подзаконовите нормативни актове към него.

**4.** Местоположение:

Трасето на на новата ВЛ 110kV преминава през землището на:

* гр. Нови Искър, ЕКАТТЕ:00357, Столична община, обл. София;

Новото трасе на ВЛ110kV “Металургия – Негован“ в участъка от п/ст ”Курило” до същ. ст. №14 излиза от п/ст”Курило”, разположена в североизточната част на кв. Нови Искър, между жп линията и р. Искър, к.500м. с южна посока в коридор с редица съществуващи ВЛ.

Чупи на юг югоизток, пресича р.Искър и долината й западно от кв. Гниляне и след пресичането на шосето се насочва на изток югоизток успоредно на пътя от южната му страна достигайки до същ. ВЛ110kV при същ.ст. №14.

Изготвен е координатен регистър на централните точки на стъпките на стълбовете.

Определянето на точките е извършено съгласно чл.31 от „Инструкция №РД-02-20-25 за определяне на геодезически точки с помощта на глобални навигационни спътникови системи”

**ТАБЛИЦА**

Координати на центровете на стълбовете от частичното изместване на ВЛ110kV “Металургия – Негован“

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| БГС 2005, кадастрални |
| Стълб № | X | Y |
| 1 | 4744579.3668 | 325233.2236 |
| 2 | 4744474.5868 | 325209.5161 |
| 3 | 4744201.0362 | 325281.9285 |
| 4 | 4744036.7123 | 325325.4271 |
| 5 | 4743737.0632 | 325404.7480 |
| 6 | 4743326.2535 | 325513.4946 |
| 7 | 4743010.1716 | 325597.1655 |
| 8 | 4742873.1226 | 325633.4442 |
| 9 | 4742722.5641 | 325876.5748 |
| 10 | 4742540.9464 | 326169.8618 |
| 11 | 4742359.3286 | 326463.1487 |
| 12 | 4742211.1122 | 326702.4972 |
| 13 | 4742310.1099 | 326817.0930 |
| 14 | 4742282.0192 | 327000.6117 |

**5.** Природни ресурси, предвидени за използване по време на строителството и експлоатацията:

Няма

**6.** Очаквани общи емисии на вредни вещества във въздуха по замърсители:

Няма

**7.** Отпадъци, които се очаква да се генерират и предвиждания за тяхното третиране:

По смисъла на чл.16, ал.3 и Приложение №11 от НУСО и ВРСМ/2012г. строителната площадка се класифицира като такава **без потенциални замърсявания**.

По смисъла на чл.3, т.1 и 2, и Приложение №1 от НУСО и ВРСМ/2012г. образуваните в процеса на СМР строителни отпадъци **(СО)** се класифицират като **неопасни**.

По време на строителството има опасност от натрупване на отпадъците при всяка отделна строителна площадка на отделните стълбове. Такива отпадъци са битови: PVC бутилки, найлони, отпадъчна храна, хартия, както и опаковъчни амбалажи на стълбове, арматура, въжета и проводници. За целта на всяка строителна площадка за демонтаж и сглобяване на стълба ще се обособят контейнери за разделено сметосъбиране и след напълването им, същите ще бъдат извозвани на определените за тази цел регламентирани сметища.

При дейностите по оползотворяване или предаване на СО, генерирани на строителната площадка, няма да са необходими допълнителни лабораторни изпитания по смисъла на чл.16, ал.3 от НУСО и ВРСМ/2012г. и чл.43, ал.1 от ЗУО/2012г.

**8. Отпадъчни води:**

Няма

**9. Опасни химични вещества, които се очаква да бъдат налични на площадката на предприятието/съоръжението:**

Няма

**Моля да ни информирате за необходимите действия, които трябва да предприемем, по реда на глава шеста от ЗООС.**

**Прилагам:**

1. Електронен носител - 1 бр СД.

2. Желая писмото за определяне на необходимите действия да бъде получено чрез лицензиран пощенски оператор.

 Уведомител: ………………………………..………

**АНГЕЛИН ЦАЧЕВ**

**ИЗПЪЛНИТЕЛЕН ДИРЕКТОР**

**Изготвил**:

Дафинка Попова – експерт „ПО”, управление „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_

**Съгласували:**

Йоан Балачев – р-л отдел „ПО”, управление „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_

Радослав Златков – Ръководител управление „ИКПО”, дирекция „Инвестиции“ \_\_\_\_\_\_\_\_\_ \_\_\_\_\_\_\_\_\_